Úradný vestník L 079 , 17/03/2004 S. 0023 - 0025



Nariadenie Komisie (ES) č. 490/2004 zo 16. marca 2004 týkajúce sa dočasného povolenia nového používania už povolenej doplnkovej látky v krmivách (Saccharomyces cerevisiae) (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 týkajúcu sa doplnkových látok v krmivách [1], naposledy zmenenú a doplnenú nariadením Rady (ES) č. 1756/2002 [2], najmä na jej článok 3 a článok 9e) ods. 1, keďže: (1) smernica 70/524/EHS ustanovuje, že bez udelenia povolenia spoločenstva nemôže byť žiadna doplnková látka uvedená do obehu; (2) v prípade doplnkových látok uvedených v časti II prílohy C k smernici 70/524/EHS, ktorá zahŕňa enzýmy, môže byť dočasné povolenie nového používania už povolenej doplnkovej látky udelené, ak sú splnené podmienky ustanovené v tejto smernici a ak je vzhľadom na dostupné výsledky opodstatnené predpokladať, že ak sa táto látka použije vo výžive zvierat, bude mať jeden z účinkov uvedených v článku 2a) tejto smernice. V prípade doplnkových látok uvedených v časti II prílohy C k tejto smernici môže byť takéto dočasné povolenie udelené na obdobie, ktoré svojím trvaním nepresahuje štyri roky; (3) používanie mikroorganizmového prípravku Saccharomyces cerevisiae (CBS 493.94) bolo po prvý raz dočasne povolené u teliat nariadením Komisie (ES) č. 1436/1998 [3], u výkrmového dobytka nariadením Komisie (ES) č. 866/1999 [4] a u dojníc nariadením Komisie (ES) č. 937/2001 [5]. Tieto povolenia boli naposledy upravené nariadením Komisie (ES) č. 2200/2001 [6]; (4) žiadosť o rozšírenie povolenia tejto doplnkovej látky na používanie u koní bola doplnená o nové údaje; (5) posúdenie žiadosti o povolenie predložené v súvislosti s novým použitím tejto doplnkovej látky ukazuje, že boli splnené podmienky pre dočasné povolenie ustanovené v smernici 70/524/EHS; (6) Európsky úrad pre potravinovú bezpečnosť (Vedecká Komisia pre doplnkové látky a výrobky alebo látky používané v krmivách) predložila 13. novembra 2003 pre túto doplnkovú látku priaznivé stanovisko ohľadne jej bezpečnosti, keď sa používa u koní za podmienok používania opísaných v prílohe k tomuto nariadeniu; (7) používanie tejto doplnkovej látky u koní by sa preto malo povoliť na obdobie štyroch rokov; (8) posúdenie žiadosti ukazuje, že by sa mali požadovať určité postupy na ochranu pracovníkov pred vystaveniu tejto doplnkovej látke opísanej v prílohe. Takáto ochrana by sa mala zabezpečiť uplatnením smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci [7], zmenenej a doplnenej nariadením Európskeho parlamentu a Rady (ES) č. 1882/2003 [8]; (9) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Prípravok opísaný v prílohe a patriaci do skupiny "mikroorganizmov" sa dočasne povoľuje na používanie ako doplnková látka vo výžive zvierat podľa podmienok ustanovených v tejto prílohe. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. marca 2004 Za Komisiu David Byrne člen Komisie [1] Ú. v. ES L 270, 14.12.1970, s. 1 [2] Ú. v. ES L 265, 3.10.2002, s. 1 [3] Ú. v. ES L 191, 7.7.1998, s. 15 [4] Ú. v. ES L 108, 27.4.1999, s. 21 [5] Ú. v. ES L 130, 12.5.2001, s. 25 [6] Ú. v. ES L 229, 15.11.2001, s. 1 [7] Ú. v. ES L 183, 29.6.1989, s. 1 [8] Ú. v. ES L 284, 31.10.2003, s. 1 -------------------------------------------------- PRÍLOHA č.EÚ) | Doplnková látka | Chemický vzorec, opis | Druh a kategória zvieraťa | Najvyšší vekzvierat | Minimálny obsah | Maximálny obsah | Iné ustanovenia | Koniecdobyplatnostipovolenia | počet živých zárodkov na 1 kg kompletnej kŕmnej zmesi | počet živých zárodkov na 1 kg kompletnej kŕmnej zmesi | Mikroorganizmy 5 | Saccharomyces cerevisiae CBS 493.94 | Preparát Saccharomyces cerevisiae obsahujúci minimálne: 1 x 108 ž.z./g doplnkovej látky | kone | – | 4 x 109 | 2,5 x 1010 | V návode na použitie doplnkovej látky a premixu uveďte skladovaciu teplotu, skladovateľnosť a peletizačnú stabilitu Množstvo Saccharomyces cerevisiae v dennej dávke nesmie presiahnuť 4,17 x 1010 ž.z. na 100 kg telesnej hmotnosti. Použitie povolené po uplynutí dvoch mesiacov od odstavu. | 17. 3. 2008 20. 3. 2008 | --------------------------------------------------